ועדת העבודה, הרווחה והבריאות, כנסת 18, פרוטוקול מספר 339, 2010-09-02 14:30

חיים כץ: שלום, צהריים טובים.

חיים כץ: היום יום חמישי בשבוע, השני בספטמבר 2010 ואני מתכבד לפתוח את ישיבת ועדת העבודה, הרווחה והבריאות.

חיים כץ: הנושא קביעת אזורי סיוע לפי סעיף 7א(ב)(1) לחוק קליטת חיילים משוחררים, התשנ"ד-1994.

חיים כץ: הייתי מבקש לפנות לגורמים השלטוניים שיגידו אילו ישובים הם רוצים להכניס לקטגוריה של האזורים שמקנים זכאות במידה ויש בהם מוסדות המוכרים על ידי הגורמים השלטוניים כמוסדות להשכלה גבוהה.

חיים כץ: אף אחד לא יודע להגיד אילו ישובים?

חיים כץ: יש את הנגב, שאין עליו מחלוקת שהוא מקריית גת ודרומה.

חיים כץ: יש את הגליל שגם לגביו אין מחלוקת שהוא מנצרת וצפונה.

חיים כץ: יש את אשקלון כיחידה נפרדת, ואנחנו מדברים על ישובי יהודה ושומרון בסיווג 2 עד 4. יש בעניין הזה רשימה מוגדרת שכוללת את כל היישובים המוגדרים כ-2 עד 4, אנחנו יכולים לצרף את הרשימה כנספח ולאשר אותה.

חיים כץ: חסר לנו יישוב אחד, דיברנו על הישוב היהודי בחברון.

חיים כץ: האם יש שם מוסד להשכלה גבוהה?

חיים כץ: אני לא יודע.

חיים כץ: יחד עם זאת, ברור לי שגם בבית אריה אין מוסד להשכלה גבוהה, אז יש הרבה ישובים ברשימה ואם מי מהגורמים יודע על כך אנחנו נרצה לשמוע.

רינת דנון: אני חושבת שהישוב היהודי בחברון נכלל בטבלה.

חיים כץ: הוא לא בטבלה.

אייל לב ארי: אני מהמעט שבדקתי הבנתי שזה צד נפרד, יש גם התייחסות ספציפית אליו במכתב אליו מצורת הטבלה, פיקוד מרכז אומר שהישוב היהודי בחברון הוא ייחודי.

חיים כץ: מה אתם, הצד הממשלתי בעניין, רוצים?

רינת דנון: אנחנו רוצים להשאיר את היישובים שהם מ-2 ועד 4 כפי שהוסכם.

חיים כץ: אני לא יודע מה הוסכם.

רינת דנון: הוסכם לפי הרשימה הזאת, שהיישובים מ-2 ועד 4, הטבלה היא מסווגת ואני לא יכולה לפרסם.

חיים כץ: אז מה אתם מבקשים ממני לאשר?

רינת דנון: אנחנו מבקשים ללכת לפי הטבלה שהיא טבלת סיווג האיום בחיתוך יישובים מעודכן לשנת 2009.

חיים כץ: אם מחר מפקד פיקוד מרכז משנה את הרשימה?

רינת דנון: אני חושבת שרמת האיום לא תשתנה.

חיים כץ: אם יוחלט להוציא ישוב מסוים מרמת סיווג 4 לרמה 5 הרשימה תשתנה.

חיים כץ: אתם הבאתם אותנו לפה ואנחנו רוצים לעזור לכם.

רינת דנון: אני מציעה שאם הטבלה מתעדכנת נביא את זה לאישור חוזר בוועדה.

חיים כץ: אנחנו מוכנים לאשר זאת.

חיים כץ: אנחנו מוכנים לאשר את הרשימה הזאת כפי שהיא מופיעה פה, והיה ויהיה שינוי זה יצטרך לעבור אישור נוסף של הוועדה.

חיים כץ: עכשיו השאלה היא מה עושים בקשר לישוב היהודי בחברון?

רינת דנון: צר לי, אני לא יודעת מה זה הישוב היהודי בחברון.

חיים כץ: אז למה כתבתם את זה?

רינת דנון: זה לא אנחנו כתבנו, זה מכתב של פיקוד מרכז.

חיים כץ: למה פיקוד מרכז כתב את זה?

חיים כץ: יש פה נציג של פיקוד מרכז?

חיים כץ: אנחנו נאשר ברשימה הזו את הישוב היהודי בחברון, וכל שינוי שהם ירצו אנחנו נצטרך לאשר אותו.

חיים כץ: מר גרוסברגר רצה להוסיף משהו?

ערן גרוסברגר: אני ערן גרוסברגר, תקציבן הקרן לחיילים משוחררים.

ערן גרוסברגר: יש שתי סוגיות – ראשונה היא אישור היישובים, שברור שהוועדה לא תאשר את סיווג היישובים.

חיים כץ: הוועדה מאשרת יישובים שהוגדרו בסיווג 2 עד 4 ביהודה ושומרון.

ערן גרוסברגר: הפיקוד מאשר את היישובים הללו.

חיים כץ: הוועדה מאשרת ומודיעה לממשלת ישראל, שיכולה לעשות עם זה מה שהיא חושבת לנכון.

חיים כץ: הממשלה יכולה להחזיר את הרשימה לוועדה ולבקש למחוק יישוב זה או אחר.

חיים כץ: יכול לבוא אלוף הפיקוד ולבטל את יישוב רמתיים, ובאישור הממשלה ניתן למחוק זאת.

חיים כץ: אבל מחר ואין תקנות ואנחנו מאשרים בחלקים, אנחנו נאשר את הרשימה הזו מכיוון שאלוף הפיקוד יכול לשנות אותה מעת לעת כזכות שניתנה לו.

ערן גרוסברגר: מה שרציתי לחדד זה שהרשימה של המוסדות ביישובים האלה צריכים לבוא לאישור הוועדה, ולא רשימת היישובים שאלוף הפיקוד מאשר.

חיים כץ: תשמע, מאחר ואני יודע מה מחכה לנו ומה הם רוצים, והיה והיישובים יהיה בהם מוסד שמוכר על ידי המועצה להשכלה גבוהה – הם יכללו ברשימה, והיה ולא היה מוסד – הם לא יהיו ברשימה.

ערן גרוסברגר: הנושא השני זה הנושא של אשקלון.

ערן גרוסברגר: אשקלון לא הייתה בהחלטה המקורית של הממשלה אלא התווספה מאוחר יותר.

ערן גרוסברגר: מאז שהיא התווספה לא בחנו את ההשלכות של ההוספה.

חיים כץ: כשנעשה את התקנות נדאג לכך.

חיים כץ: האם מישהו רוצה להוסיף?

אייל לב ארי: הרשימה הזו היא רשימה נזילה, אני אמרתי כבר -

חיים כץ: כל שינוי ברשימה יהיה צריך להיות באישור ועדת העבודה, הרווחה והבריאות.

אייל לב ארי: יש לנו בעיה גם בעיקרון החוקיות.

אייל לב ארי: אם היום ביישוב הזה יש מוסד להשכלה גבוהה, אם אנחנו משאירים את –

חיים כץ: זה פתוח לממשלה להחליט ולאלוף הפיקוד.

ערן גרוסברגר: אולי נפרסם את רשימת הישובים וזהו?

רינת דנון: זה כמו לפרסם את הטבלה.

חיים כץ: אם הגורמים הצבאיים היו חושבים שזה ניתן, זה היה נעשה.

ערן גרוסברגר: איך משוחרר יודע שהוא זכאי?

חיים כץ: הוא מקבל רשימה של תקנות.

חיים כץ: הרשימה לא מפורסמת עכשיו, אבל מי שלומד באותם מוסדות יקבל את רשימת המוסדות.

אייל לב ארי: כדאי לחדד – החלטת הממשלה צריכה להיות שבמידה וישתנו היישובים והרשימה זה ייחשב כשינוי של איזור סיוע וזה יחייב אישור מחודש של הוועדה ואישור בהחלטת ממשלה.

חיים כץ: מאה אחוז.

חיים כץ: דבר שני – אנחנו מוסיפים את הישוב היהודי בחברון.

חיים כץ: זו הרשימה, מדובר על רשימה מיום השלישי בספטמבר 2009, הכוללת ארבעים וארבע רשומות בשני עמודים, ואנחנו הוספנו את הישוב היהודי בחברון.

אייל רק: אני אייל רק, מהלשכה המשפטית של משרד החינוך.

אייל רק: ראשית אומר שאזורי הסיוע שנקבעו הם על דעת שר החינוך, רק רציתי לוודא שהרשימה שתאושר היא רשימה אחת ולא יישובים מבלי להתלות בהחלטת גורמים אחרים לשנות אותה.

אייל רק: הרשימה צריכה להיות מצורפת להחלטה כמובן.

חיים כץ: היא תהיה.

חיים כץ: בעד – רוב נגד – מיעוט הרשימה אושרה             מאחר וכל חברי הכנסת שנמצאים בחדר ויש להם זכות הצבעה תמכו, הרשימה מאושרת.

חיים כץ: אני מקווה שממשלת ישראל תביא את התקנות ותאשר אותן.

חיים כץ: תודה רבה, הישיבה נעולה.